దీపికా జోషి-షా

దీపాలి జోషి-షా (1975 జూలై 29 - 2012 జనవరి 27) హిందీ, కన్నడ, మరాఠీ మాట్లాడే భారతీయ గాయని, నటి, వాయిస్ ఆర్టిస్ట్.

 ప్రారంభ జీవితం 
ముంబైలో జన్మించిన దీపాలి, తన ప్రారంభ విద్యను అనుషక్తినగర్లోని అటామిక్ ఎనర్జీ సెంట్రల్ స్కూల్లో చేసింది. ఆమె చిన్న వయస్సులోనే హిందూస్థానీ శాస్త్రీయ సంగీతాన్ని పండిట్ దినకర్ జాదవ్ వద్ద నేర్చుకోవడం ప్రారంభించింది. ముంబైలోని ఎస్ఎన్డిటి విశ్వవిద్యాలయం నుండి సంగీతంలో బిఎ పూర్తిచేసింది. ఆమె హిందీ చలనచిత్ర పాటలు పాడటం, వివిధ కార్యక్రమాలలో ప్రదర్శనలు ఇవ్వడం కూడా ప్రారంభించింది. ఖయ్యాం సాహబ్ నిర్వహించిన 'ఆవాజ్ కి దునియా' మెగా ఫైనల్స్ లో కూడా ఆమె విజేతగా నిలిచింది.

 కెరీర్ 
భారతదేశం సహా అమెరికా, కెనడా, స్పెయిన్.. ఇలా అనేక విదేశాలలో కూడా ఆమె అనేక ప్రదర్శనలు ఇచ్చింది. మరాఠీ, గుజరాతీ, భోజ్‌పురి చిత్రాలకు నేపథ్య గాయనిగా పనిచేసిన ఆమె, వీనస్ నిర్మించిన "కుచ్ తో గద్బాద్ హై" అనే హిందీ చిత్రానికి కూడా నేపథ్య గాయని గా వ్యవహరించింది. ఆమె భారతీయ టెలివిజన్ ఛానల్ "ఇ-24" నిర్మించిన ఆల్బమ్ కోసం పాడింది. ఆమె అనేక జింగిల్స్, టెస్టిమోనియల్స్, డాక్యుమెంటరీ చిత్రాలకు వాయిస్ ఓవర్లు చేసింది. ఆమె ది లార్డ్ ఆఫ్ ది రింగ్స్ పాత్రలకు హిందీలో డబ్బింగ్ చెప్పింది.
 మరణం 
36 సంవత్సరాల వయస్సులో, ఆమె కారు ప్రమాదంలో మరణించింది. ఈ ప్రమాదం 2012 జనవరి 27న కువైట్ లో జరిగింది. ఆమె, మేనేజర్ తో కలిసి ముంబై నుండి వచ్చిన తరువాత కువైట్ అంతర్జాతీయ విమానాశ్రయం నుండి ఒక హోటల్కు వెళుతుండగా, వారి కారును విమానాశ్రయ రహదారి వెనుక నుండి వేగంగా వచ్చిన వాహనం ఢీకొట్టింది, దానికి ఒక వైపు ధ్వంసమై ఆమె అక్కడికక్కడే మరణించింది. ఈ ప్రమాదంలో కారు డ్రైవర్, అల్-ముల్లా గ్రూప్ ఉద్యోగి, సిబ్బంది కూడా గాయపడ్డారు. అల్-ముల్లా గ్రూప్ ఈ ప్రదర్శనకు అధికారిక నిర్వాహకుడు. ఆమెకు భర్త, తల్లిదండ్రులు, ఒక అక్క ఉన్నారు.

 మూలాలు 

వర్గం:భారతీయ మహిళా నేపథ్య గాయకులు
వర్గం:2012 మరణాలు
వర్గం:1975 జననాలు